**SPrÁva o Účasti verejnosti na Tvorbe právnych Predpisov**

Do prípravy návrhu zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov nebola verejnosť zapojená. V záujme informovania verejnosti a orgánov verejnej správy ministerstvo zverejnilo na portáli právnych predpisov Slov-Lex predbežnú informáciu o pripravovanom návrhu zákona pod číslom PI/2020/132.

K predbežnej informácii boli vznesené 2 vyjadrenia od mesta Sabinov a ZBHS.

K vyjadreniu mesta Sabinov možno uviesť, že uplatnené vyjadrenie k úprave podmienok výšky príjmu a doby nájmu pre oprávnené osoby, ktorým je možné poskytnúť nájomné bývanie sa netýka zákona č. 150/2013 Z. z. o Štátnom fonde rozvoja bývania.

Vyjadrenie ZBHS je nad rámec zákona č. 150/2013 Z. z. o Štátnom fonde rozvoja bývania v znení neskorších predpisov. Podmienky správy bytových domov určujú iné právne predpisy.

Návrhy ZBHS však sú premietnuté v návrhu koncepčných materiálov pre oblasť bytovej politiky a budú uplatnené pri návrhoch právnych predpisov týkajúcich sa správy bytových domov.

Materiál bol zverejnený v rámci medzirezortného pripomienkového konania a verejnosť mohla k jeho zneniu uplatniť pripomienky v termíne 3. až 21. augusta 2020.